તમને જણાવી દઈએ કે, ‘બાગી ૨’ એ પ્રથમ દિવસે ૨૫.૧૦ કરોડ, પદ્માવતે ૧૯ કરોડ, પેડમેને ૧૦.૨૬ કરોડ અને રેડે ૧૦.૦૪ કરોડ રૂપિયાની કમાણી કરી હતી. ભારતમાં ‘એવેન્જર્સ: ઇન્ફિનિટી વોર’ ૨૦૦૦ સ્ક્રીન્સ પર રીલીઝ થઇ હતી જ્યારે આ બોલિવુડ ફિલ્મો ૨૦૦૦ થી વધુ સ્ક્રીન્સ પર રીલીઝ થઇ હતી. આ ફિલ્મનું નિર્દેશન એન્થની અને જો રૂસોએ કર્યું છે. આ વખતે દર્શકોને આ ફિલ્મમાં એવેન્જર્સના લાસ્ટ પાર્ટ ‘એવેન્જર્સ: એઝ ઓફ અલ્ટ્રોન’ થી ઘણી વધારે મજેદાર, રોમાંચક અને દિલચસ્પ વસ્તુઓ જોવા મળશે. ઉલ્લેખનીય છે કે, ‘એવેન્જર્સ: ઇન્ફિનિટી વોર’ નું ટ્રેલર જ્યારથી રિલીઝ થયું છે ત્યારથી તે સોશિયલ મીડિયા પર છવાઈ ગયું છે.